АҞӘА, ԥхынҷкәын 8 – Sputnik. "Амшынеиқәафымцамч" абонентцәеи дареи реимадаразы ардырратә маҵзура аусура иаланаргоит хара имгакәа ҳәа иҳәеит АУН "Амшынеиқәафымцамч" аиҳабы Михаил Логәуа.
"Мызк ҵуеит иаку ардырратә маҵзура аԥҵара аиҿкаара ҳаҿуижьҭеи. Уажәшьҭа ҳҟазауаа атесттә-режим ала аусура ԥыршәоит. Сақәгәыӷуеит хара имгакәа ҳсаит аҿы аҭелқәа, зыла ҳтәылауаа рызҵаарақәа аҭак ҟаҵахо жәбап ҳәа", - иҳәеит Логәуа.
Михаил Логәуеи Кристина Озганԥҳаи ажурналистцәа еицны астанциа маҷ "Аҽгәара" иаҭаарц рарҳәеит. Уа хаҭала аҭагылазаашьа зеиԥшроу рбарц азы. Ирбо ираҳауа ауааԥсыра рҟынӡа инаргарц азы.
Амцакра ахьыҟаз "Аҟәа-1" аҟны акәзар ахархәагақәа ықәыргылан 1970-1980 ашықәсқәа рзы. Иара абри аҩыза аҭагылазаашьоуп иҟоу атәыла зегьы аҿы.